《关外》
清代·任兰枝

路出南关外，真成万里行。野花明绣节，山鬼辟龙旌。

原隰通周索，风烟接汉营。欢呼听彝目，天意为销兵。

作者简介：（1677—1746）江苏溧阳人，字香谷，一字随斋。康熙五十二年一甲二名进士，授编修。雍正元年，直南书房，累迁内阁学士。五年，宣谕安南。历户、兵、工、礼各部尚书。在礼部最久，熟悉朝廷仪制。喜为诗，律句最工，亦工古文辞。有《南楼文集诗集》。